**ÜHISKONNAÕPETUS**

**6. klassi ainekava**

**1. Õpitulemused 6.klassi lõpuks:**

6. klassi lõpetaja:

1) on viisakas, sõbralik, väärikas, vastutustundlik, töökas, täpne ja aus;

2) teab ja väärtustab demokraatia põhimõtteid;

3) mõistab, kuidas demokraatia põhimõtted saavad toimida koolis; märkab probleeme koolis,

toetab oma käitumise ja osalemisega koolidemokraatiat;

4) loetleb Eesti riigi valitsemise põhilisi institutsioone ja kirjeldab nende ülesandeid (kohalik

omavalitsus, Riigikogu, Vabariigi Valitsus, Vabariigi President, kohus);

5) teab, mis on põhiseadus ja teised seadused, miks seadusi tuleb täita; teab, mis on lapse õigused ja vastutus;

6) selgitab näidetega, mis on kodanikuühendus, kodanikualgatus ja vabatahtlik töö;

põhjendab vabatahtliku töö vajalikkust ning pakub abi abivajajatele; tunneb ära ebaõigluse ja oskab sellele vastu seista;

7) mõistab inimeste iseärasusi, teab, et inimesed erinevad rahvuse, soo, vaimse ja füüsilise suutlikkuse ning vaadete ja usutunnistuste poolest; on salliv erinevuste suhtes ja valmis koostööks, oskab vältida ja lahendada konflikte;

8) toob näiteid ühiskonna toimimiseks ja arenguks vajalikest elukutsetest ja ettevõtetest ning väärtustab töötamist kui peamist elatusallikat; tunneb oma õigusi ja vastutust omanikuna ja tarbijana;

9) oskab leida teavet oma eesmärkide ja huvide tarbeks ning seda kriitiliselt hinnata; esitab oma teadmisi ja seisukohti selgelt ja veenvalt ning suudab neid põhjendada; loob, kasutab ja jagab infot ning väärtustab enda ja teiste autorite tööd;

10) teab, et tal on õigus saada abi, ning oskab leida abi ettetulevates elusituatsioonides.

**2. Õpisisu ja õpitulemused.**

**I. Sotsiaalsed suhted**

**Inimesed meie ümber, kogukonnad; Euroopa riigid ja rahvad; sallivus** (6 tundi)

**Õppesisu**

2.1. Eestis ja õpilase kodukohas elavad rahvarühmad (sotsiaalsed, rahvuslikud, religioossed jm). Kultuur rahvusliku identiteedi kandjana.

**Lõiming**

* **Õppeained**

Eesti keel ja kirjandus: teemad „Rahvaluule“, „Omakultuur ja kultuuriline mitmekesisus“

Võõrkeeled: teema „Kodu ja lähiümbrus“ all kodu ning koduümbrus

Ajalugu: kogukonna identiteedi teke

Inimeseõpetus: teema „Suhtlemine teistega“ all eelarvamuste mõju

Matemaatika: statistilise materjali kasutamine

* **Läbivad teemad**
* Kultuuriline identiteet

2.2. Sooline võrdõiguslikkus.

* **Lõiming:**

Õppeained

Inimeseõpetus: sugudevahelised erinevused, soorollid

Ajalugu: soorollide kujunemine ja muutumine

Eesti keel, kirjandus: soorollide kujutamine ilukirjanduses

Inimeseõpetus: kogukonnasisesed suhted

Ajalugu: kogukondade kujunemine ja roll

Eesti keel, kirjandus: teema käsitlemine ilukirjanduslikes teostes

Kunstiõpetus: teema avamine omaloomingus

2.3. Pere ja suguvõsa. Naabruskond maal ja linnas. Sõpruskond. Koolipere.

**Lõiming**

* **Õppeained**

Inimeseõpetus: kogukonnasisesed suhted

Ajalugu: kogukondade kujunemine ja roll

Eesti keel, kirjandus: teema käsitlemine ilukirjanduslikes teostes

Kunstiõpetus: teema avamine omaloomingus

2.4. Euroopa riigid, Eesti naaberriigid.

**Lõiming**

* **Õppeained**

Ajalugu: Euroopa tsivilisatsiooni kujunemine

Võõrkeeled: teema „Riigid ja nende kultuur“ all Eesti naaberriigid

Loodusõpetus: planeet Maa

**Õpitulemused**

Õpilane:

1) seletab oma sõnadega ning kasutab kontekstis mõisteid *rahvus*, *riik*, *võrdõiguslikkus* ja *sallivus*;

2) nimetab Eestis ja kodukohas elavaid rahvarühmi ning kirjeldab nende eluolu ja kultuuritraditsioone;

3) nimetab Eestis esindatud peamisi usundeid ja kirjeldab nende kombeid;

4) toob näiteid naiste ja meeste võrdsete õiguste ja nende rikkumise kohta Eestis;

5) suhtub sallivalt erinevustesse;

6) teab ja hoiab kogukonna traditsioone;

7) teab, mis on isikutunnistus ja reisidokumendid (pass, isikutunnistus);

8) nimetab ja näitab kaardil Eesti naaberriike ning toob näiteid, kuidas muu maailm mõjutab elu Eestis.

**Vabatahtlik tegevus: kodanikuühendused ja -algatus; koostöö** (5 tundi)

**Õppesisu**

2.5. Kodukohas tegutsevate seltside, klubide ja ühenduste tegevus.

**Lõiming**

* **Õppeained**

Matemaatika: statistilised materjalid

Inimeseõpetus: suhted teistega

Eesti keel: teema „Kodanikuühiskond ja rahvussuhted“

2.6. Noorteorganisatsioonid.

**Lõiming**

* **Õppeained**

Eesti keel: teema „Mängiv inimene“

Kirjandus: teema käsitlemine ilukirjanduses

2.7. Eakohased kodanikualgatuse võimalused.

**Lõiming**

* **Õppeained**

Eesti keel: kodanikuühiskond ja rahvussuhted

Kirjandus: teema käsitlemine ilukirjanduses

Inimeseõpetus: suhted teistega

* **Läbiv teema:**

Kodanikualgatus ja ettevõtlikkus

2.8. Koostöö ja ühistegevus, kommunikatsioonivõimalused.

**Lõiming**

* **Õppeained**

Eesti keel: teema „Mängiv inimene“

Kirjandus: teema käsitlemine ilukirjanduses

Inimeseõpetus: suhted teistega

Ajalugu: eluolu erinevates tsivilisatsioonides

Muusika: kollektiivis koos musitseerimine

**Õpitulemused**

Õpilane:

1) seletab oma sõnadega ja kasutab kontekstis mõisteid *kodanikuühendus*, *kodanikualgatus*,

*vabatahtlik tegevus*;

2) nimetab kodukohas tegutsevaid seltse, klubisid ja ühendusi ning kirjeldab nende tegevust;

3) nimetab kodukohas ja koolis tegutsevaid noorteorganisatsioone ning kirjeldab nende tegevust;

4) teab kodukoha kodanikualgatusi ning algatab neid ja osaleb neis võimaluse korral;

5) toob näiteid vabatahtliku töö kasulikkuse kohta; märkab probleeme ja pakub vajajatele abi.

**II. Demokraatia**

**Demokraatia põhimõtted ja selle toimimine** (7 tundi)

**Õppesisu**

2.9. Rahva osalemine ühiskonna valitsemises.

**Lõiming**

* **Õppeained**

Ajalugu: demokraatia kujunemine

Matemaatika: statistiline materjal

Eesti keel: teema „Kodanikuühiskond“

Kirjandus: teema käsitlemine ilukirjanduses

2.10. Võimude lahusus. Riigikogu, Vabariigi Valitsus, Vabariigi President, kohus.

**Lõiming**

* **Õppeained**

Ajalugu: erinevad riigiinstitutsioonid ajaloo vältel

2.11. Kohalik omavalitsus.

**Lõiming**

* **Õppeained**

Loodusõpetus: asula elukeskkonnana

Kirjandus: teema käsitlemine ilukirjanduses

Kunstiõpetus: teema avamine omaloomingus

2.12.Seaduse ülimuslikkus, seadus kui regulatsioon.

**Lõiming**

* **Õppeained**

Inimeseõpetus: seaduskuulekus

Ajalugu: seaduste teke ja roll

Eesti keel: väärtus ja kõlblus

Kirjandus: teema käsitlemine ilukirjanduses

2.13. Peamised inimõigused (õigus elada, õigus vabadusele ja inimväärikusele jne).

**Lõiming**

* **Õppeained**

Inimeseõpetus: tervisekasvatus

Ajalugu: inimese õiguslik seisund ja kaitse

Eesti keel: teema „Kodus ja koolis“

Kirjandus: teema käsitlemine ilukirjanduses

**Õpitulemused**

Õpilane:

1) seletab oma sõnadega ja kasutab kontekstis mõisteid *inimõigus*, *seadus*, *demokraatia*;

2) iseloomustab ja väärtustab demokraatia põhimõtteid (arvamuste mitmekesisus ja sõnavabadus, osalus aruteludes ja otsustamises, õigus valida ja saada valitud)*;*

3) nimetab ja austab inimõigusi;

4) teab, et Eesti on demokraatlik vabariik, nimetab Vabariigi Valitsuse, Riigikogu ja Vabariigi Presidendi peamisi ülesandeid;

5) teab, mis on kohalik omavalitsus, toob näiteid oma valla/linna omavalitsuse tegevuse kohta;

6) teab, et kõik on võrdsed seaduse ees ja peavad seadusi täitma, toob näiteid seaduskuuleka käitumise kohta.

**Koolidemokraatia; lapse õigused ja võimalused osaleda poliitikas** (4 tundi)

**Õppesisu**

2.14. Õpilasomavalitsus, õpilaste osalemine koolielu korraldamises ja õpilasesinduses.

**Lõiming**

* **Õppeained**

Eesti keel: teema „Kodus ja koolis“

Kirjandus: teema käsitlemine ilukirjanduses

2.15. Kooli sisekord (kodukord).

**Lõiming**

* **Õppeained**

Inimeseõpetus: suhtlemine teistega, konfliktide lahendamine

2.16. Lapse õigused (õigus haridusele, õigus vanemlikule hoolitsusele jne). Õiguste, kohustuste ja vastutuse tasakaal.

**Lõiming**

* **Õppeained**

Inimeseõpetus: teema „Turvalisus ja riskikäitumine“all õnnetusjuhtumite ennetamine, abi kutsumine.

Eesti keel: teema „Kodus ja koolis“

Kirjandus: teema käsitlemine ilukirjanduses

**Õpitulemused**

Õpilane:

1) kirjeldab demokraatia põhimõtete toimimist koolis;

2) märkab ja arvestab erinevaid huve ja võimalusi ning on valmis koostööks ja kokkulepeteks; oskab otsida ja pakkuda abi probleemide lahendamisel;

3) toetab oma suhtumise ja tegutsemisega koolidemokraatiat;

4) tunneb ÜRO lapse õiguste konventsiooni põhimõtteid, nimetab lapse õigusi, tunneb õiguste ja vastutuse tasakaalu.

**III. Töö ja tarbimine** (7 tundi)

**Õppesisu**

2.17. Aja ja kulutuste planeerimine ning raha kasutamine, laenamine ja säästmine.

**Lõiming**

* **Õppeained**

1. „Tervislik eluviis“ juures päevaplaani koostamine

2. Matemaatika: kulude planeerimine, kell ja kalender

3. Eesti keel: väärtused ja kõlblus

4. Kirjandus: teema käsitlemine ilukirjanduses

5. Tehnoloogiaõpe: töömaailm

2.18. Elukutsed – teadmised ja oskused. Elukestev õpe. Elukutsed ja ettevõtted kodukohas.

**Lõiming**

* **Õppeained**

Inimeseõpetus: tervisenõuded

Eesti keel: väärtus ja kõlblus

Kirjandus: teema käsitlemine ilukirjanduses

Võõrkeeled: teema „Kodu ja lähiümbrus“all pereliikmete ametid, teema „Igapäevaelu, õppimine ja töö“ all ametid

Ajalugu: tööjaotus ühiskonnas

Kunstiõpetus: teema avamine omaloomingus

Tööõpetus: töökultuur, tööohutus

2.19. Teadlik, säästev tarbimine.

**Lõiming**

* **Õppeained**

Inimeseõpetus: teema „Keskkond ja tervis“ all keskkonna turvalisus

Loodusõpetus: asula elukeskkonnana

Eesti keel: teema „Keskkond ja ühiskonna jätkusuutlik areng“

Kirjandus: teema käsitlemine ilukirjanduses

Võõrkeeled: teema „Igapäevaelu, õppimine ja töö“ all poeskäik

Kunst: ohutusnõuded, teema avamine omaloomingus

Tööõpetus: tootmise mõju keskkonnale

2.20. Töökultuur ja tööeetika.

**Lõiming**

* **Õppeained**

Inimeseõpetus: teema „Keskkond ja tervis“ all keskkonna turvalisus

Loodusõpetus: asula elukeskkonnana

Eesti keel: teema „Keskkond ja ühiskonna jätkusuutlik areng“

Kirjandus: teema käsitlemine ilukirjanduses

Võõrkeeled: teema „Igapäevaelu, õppimine ja töö“ all poeskäik

Kunst: ohutusnõuded, teema avamine omaloomingus

Tööõpetus: tootmise mõju keskkonnale

**Õpitulemused**

Õpilane:

1) teeb vahet vajadustel, soovidel ja võimalustel;

2) teab, kuidas raha teenitakse ja millest koosneb pere eelarve; oskab kulutusi tähtsuse järjekorda seada, koostada eelarvet oma taskuraha piires ning oma aega planeerida;

3) teab internetipanga ja pangakaardi (PIN-koodi) turvalise kasutamise reegleid;

4) iseloomustab, milliseid isiksuse omadusi, teadmisi ja oskusi eeldavad erinevad elukutsed;

5) selgitab erinevate elukutsete vajalikkust ühiskonnale;

6) oskab tarbijana märgata ja mõista tooteinfot ja tunneb tarbija õigusi.

**IV. Meedia ja teave** (6 tundi)

**Õppesisu**

2.21. Raamatukogu, internet.

**Lõiming**

* **Õppeained**

Eesti keel: teabekeskkond

Inimeseõpetus: internetisuhtluse ohud ja võimalused

2.22.Ajalehed, ajakirjad, raadio, televisioon, meediakanalite integratsioon.

**Lõiming**

* **Õppeained**

Eesti keel: teabekeskkond

2.23.Teadlik infotarbimine ja -edastamine.

**Lõiming**

* **Õppeained**

Eesti keel: teema „Teabekeskkond“

Kirjandus: teema käsitlemine ilukirjanduses

Inimeseõpetus: teema „Turvalisus ja riskikäitumine“ all meediaohud, vastutus oma sõnade ja tegude eest meedias

2.24. Autoriõiguste kaitse.

**Lõiming**

* **Õppeained**

Eesti keel: teabekeskkond

Kirjandus: autori roll

Muusikaõpetus: autoriõigused

Kunstiõpetus: autoriõigused

**Õpitulemused**

Õpilane:

1) oskab leida teavet oma eesmärkide ja huvide tarbeks, sh kasutab indekseid, sõnastikke, otsingumootoreid ning entsüklopeediat;

2) oskab eristada fakti ja arvamust;

3) oskab oma teadmisi ja seisukohti esitada; loob, kasutab ning jagab infot;

4) väärtustab teiste autorite ja enda tehtud tööd; viitab teiste autorite loomingule; tunneb autorina vastutust oma teose eest, teadvustab autoriõiguste kaitsega seonduvaid probleeme internetis;

5) tunneb interneti võimalusi, kasutamise ohtusid ja informatsioonilise enesemääramise võimalusi;

6) mõistab, et reklaami taga on müügiedu taotlus.

**3. Õppetegevus**

Kasutatakse erinevaid õppemeetodeid, sh aktiivõpet: rollimängud, arutelud, ühistegevus ja vabatahtlik töö; õpimapi ja uurimistöö koostamine (küsitluse läbiviimine, viitamisreeglitega tutvumine, töö esitlemine jms); infootsing teabeallikatest, allikate kasutamine (nt temaatiline tekst, statistika, dokument, kaart jne); töölehtede täitmine, loovtöö kirjutamine; juhtumianalüüs; praktilised tööd: klassielu reeglite, päevaplaani ja isikliku eelarve koostamine jne; õppekäigud.

**3.1. Füüsiline õpikeskkond**

Põhiline õppetegevus toimub klassiruumis, kus on internetiühendusega arvuti ja filmi vaatamise võimalus.

Ühiskonnaõpetuseks vajalikud õppevahendid on:

1) Eesti Vabariigi poliitiline kaart;

2) Euroopa poliitiline kaart;

3) Eesti Vabariigi põhiseadus;

4) ÜRO inimõiguste ülddeklaratsioon (soovitatavalt 2–3 õpilase kohta üks eksemplar);

5) ÜRO lapse õiguste konventsioon (soovitatavalt 2–3 õpilase kohta üks eksemplar);

6) õppeotstarbelised DVD-d, CD-d;

7) erialased teatmeteosed, ajalehed ja ajakirjad ning statistilised ja metoodilised materjalid.

Ühiskonnaõpetuse tundides kasutatakse järgmisi allikaid:

1) õppekirjandus (õpikud, töövihikud, õpetaja käsiraamatud jm), kaart, kontuurkaart, ajakirjanduses ilmunud teemakohased artiklid, teemakohased filmid, internetileheküljed;

2) kodaniku käsiraamatud <http://www.meis.ee/est/raamatukogu/?ID=109&view=view>;

3) rahvusseltside ja usuühenduste koduleheküljed (nt Eestimaa Rahvuste Ühenduse infolehed <http://www.nationalities.ee/>, Eesti Kirikute Nõukogu [http://www.ekn.ee](http://www.ekn.ee/) jne), raamatusari „Rahvused Eestis”, tõsielufilmid sarjast „Etnomosaiik”, kohaliku omavalitsuse kodulehekülg;

4) maailmahariduse portaal [http://www.maailmakool.ee](http://www.maailmakool.ee/);

5) mittetulundusühingute koduleheküljed (nt Eesti Mittetulundusühingute ja Sihtasutuste Liit <http://www.ngo.ee/>, Noorteportaal NIP <http://www.nip.ee/> jne), noorteorganisatsioonid (nt kodutütred [http://www.kodutytar.ee](http://www.kodutytar.ee/), skaudid <http://www.skaut.ee/>, ELO <http://www.elo.ee/> jne);

6) e-demokraatiavõimalused (nt Riigiportaal [http://www.eesti.ee](http://www.eesti.ee/)), riigiasutuste kodulehed (nt Haridus- ja Teadusministeerium <http://www.hm.ee/>);

7) ÜRO inimõiguste ülddeklaratsioon, lapseõiguste konventsioon, noorte abitelefonid (nt Lasteabi telefon 116 111);

8) põhikooli- ja gümnaasiumiseadus, õpilasomavalitsusi hõlmavad kodulehed (nt Eesti Õpilasesinduste Liit <http://www.escu.ee/>), oma kooli kodukord;

9) tuntumad otsingumootorid (nt Google, Neti jne), oma kooli leht, kohalikud ja üleriigilised ajalehed, ajalehtede elektroonilised väljaanded (nt Postimees www.postimees.ee), kooliga seotud infoportaalid (nt Miksike <http://www.miksike.ee/>, Koolielu [www.koolielu.ee](http://www.koolielu.ee/) jne), Interneti-põhised teatmeteosed (nt Wikipedia), noorteportaalid (nt <http://www.kuut.ee/>), suhtluskeskkonnad (nt Rate, Orkut, Facebook jne), e-raamatukogud (nt ESTER), muusika ja video vahetuskeskkonnad (nt YouTube jne);

10) tarbimisega seotud kodulehed (nt Eesti Tarbijakaitse Liit <http://www.tarbijakaitse.ee/>), raha planeerimine (nt Tarbijaveeb [http://www.minuraha.ee](http://www.minuraha.ee/)), elektrooniline tarbija- ja pakendiinfo (nt <http://www.tarbijakaitse.ee/>, <http://www.envir.ee/999> jne), elukutsevalikut hõlbustavad lehed (nt Rajaleidja <http://www.rajaleidja.ee/>), statistilised andmebaasid (nt Statistikaameti kodulehekülg http://www.stat.ee/).

**4. Hindamine**

Kokkuvõtvaks hindamiseks sobivad arvamuslugu ja juhtumianalüüs, dokumendi, kaardi tundmine, avatud ja etteantud vastustega ülesanded, mõiste ja selgituse kokkuviimine, teabe tõlkimine teise vormi (graafikust tabelisse vms), info leidmine, kasutamine ja rühmitamine. Selles vanuseastmes on eriti oluline, et arutlusoskust kujundavaid ja kontrollivaid ülesandeid

koostades järgitaks jõukohasuse põhimõtet. Alustada tuleks lihtsamatest ülesannetest, kus õpilasele on lahendamiseks antud märksõnad, ülesande mõistmist ja lahendamist toetav selgitus ning täpne juhend.